CPN ดีดบวก 2% หลังร่วง 4 วันติด โบรกฯชูเป้า 63.50 บ. รับผลดี “คลายล็อก” หนุนลูกค้าพุ่ง
CPN ดีดบวก 2% หลังร่วง 4 วันติด โบรกฯชูเป้า 63.50 บ. รับผลดี “คลายล็อก” หนุนลูกค้าพุ่ง
17 ก.ย. 2563

ผู้สื่อข่าวรายงานว่า ราคาหุ้น บริษัท เซ็นทรัลพัฒนา จำกัด (มหาชน) หรือ CPN ณ เวลา 10.24 น. อยู่ที่ระดับ 44.25 บาท บวก 0.75 บาท หรือ 1.72% สูงสุดที่ระดับ 44.75 บาท ต่ำสุดที่ระดับ 44.00 บาท ด้วยมูลค่าการซื้อขาย 147.51 ล้านบาท

โดยราคาหุ้น CPN ปรับตัวขึ้นมาในแดนบวก หลังโดนขายมาต่อเนื่อง 4 วันทำการ นับตั้งแต่ราคาปิดที่ระดับ 46.75 บาท เมื่อวันที่ 10 ก.ย.63
ด้าน บล.กสิกรไทย ระบุในบทวิเคราะห์ฯ แนะนำหุ้น CPN ราคาพื้นฐาน 63.5 บาท ปัจจุบันจำนวนลูกค้าของ CPN ปรับเพิ่มเป็น 85% ของระดับปกติ ดีขึ้นอย่างมากจากช่วงการล็อกดาวน์เพื่อสกัดการแพร่ระบาดของเชื้อไวรัสโควิด-19 ที่มีจำนวนลูกค้าราว 20-30% เท่านั้น โดยจำนวนลูกค้าที่เพิ่มขึ้นมากน่าจะช่วยให้ CPN ลดการมอบส่วนลดลงให้แก่ผู้เช่าอย่างเป็นลำดับ